Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 319

(43) A franchise-megállapodásban foglalt engedélyezésre vonatkozik a csoportmentesítési rendelet, ha a 30. pontban felsorolt öt feltétel teljesül. Általában ez az eset áll fenn, mivel a legtöbb franchise-megállapodásban, ideértve a master (elsõdleges) franchise-megállapodásokat is, a franchise-átadó árukat és/vagy szolgáltatásokat — különösen kereskedelmi vagy technikai segítségnyújtási szolgáltatásokat — is átad, illetve szolgáltat a franchise-átvevõ részére. Az átadott szellemi tulajdonjog segíti a franchiseátvevõt abban, hogy a franchise-átadó által — vagy a franchise-átadó által kijelölt szállító által — szolgáltatott árukat viszonteladóként értékesítse, vagy ezeket az árukat felhasználva értékesítse a keletkezett árukat vagy szolgáltatásokat. Ha a franchise-megállapodás kizárólag vagy elsõdlegesen szellemi tulajdonjog engedélyezésére vonatkozik, akkor erre nem alkalmazható a csoportmentesítési rendelet, azonban hasonló elbírálás alá tartozik, mint azok a franchise-megállapodások, amelyekre a csoportmentesítési rendelet vonatkozik.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes